विश्रामपुर (पलामू) :- विश्रामपुर नगर परिषद अंतर्गत वार्ड 10 के पांडेपुर गांव में झारखंड विश्वकर्मा समाज के प्रखंड इकाई की बैठक हुई.बैठक की अध्यक्षता विश्वकर्मा समाज के प्रखंड अध्यक्ष श्याम बिहारी विश्वकर्मा व संचालन प्रखंड उपाध्यक्ष श्याम सुंदर विश्वकर्मा ने किया.बैठक में विश्वकर्मा समाज के मजबूती व विस्तार पर चर्चा हुई.इसके अलावे समाज के वार्ड कमेटी का गठन किया गया.गठती 10 वार्ड के कमेटी का अध्यक्ष उदय शर्मा को बनाया गया.जबकि ओम प्रकाश शर्मा को सचिव व रंजीत विश्वकर्मा को उपाध्यक्ष बनाया गया है.बैठक में श्याम बिहारी विश्वकर्मा ने कहा कि समाज के लोगो को जागरूक होना होगा.राजनीत के क्षेत्र में विश्वकर्मा समाज की भागीदारी लगभग नगण्य है.राजनीत में समुचित भागीदारी के लिये एक जुट होकर संघर्ष करने की जरूरत है.मौके पर महादेव शर्मा,विश्वनाथ विश्वकर्मा,नारायण विश्वकर्मा,कुश विश्वकर्मा,बिनोद विश्वकर्मा,अनिल विश्वकर्मा,गोपाल विश्वकर्मा,राजेंद्र विश्वकर्मा,अजय शर्मा सहित कई लोग मौजूद थे.